ddrg/super_eurlex huggingface dataset:
Popravek Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih

( Uradni list Evropske unije L 328 z dne 24. novembra 2006 )

Stran 18, člen 1(2):

besedilo:

se glasi:

Stran 35, člen 65(1):

besedilo:

„1. Države članice najpozneje do 1. maja 2008 sprejmejo in objavijo zakone in druge predpise, potrebne za uskladitev s to direktivo pred 14. decembrom 2008. O tem nemudoma obvestijo Komisijo.

Te predpise uporabljajo od 1. avgusta 2008.

(…)“
(20)

Za hrano za hišne živali in posamična krmila mineralnega izvora, razen fosfatov, še ni bila določena najvišja mejna vrednost. Primerno je določiti najvišjo mejno vrednost za te proizvode, namenjene za živalsko krmo. Primerno je spremeniti trenutno najvišjo mejno vrednost kadmija v ribji krmi, da bi upoštevali nedavni razvoj pri sestavi ribje krme z večjimi deleži ribjega olja in ribje moke. Nadalje je primerno določiti najvišje mejne vrednosti kadmija za dodatke, ki spadajo v funkcionalno skupino elementov v sledovih, vezalcev in sredstev proti strjevanju, in za premikse. Najvišja mejna vrednost, določena za premikse, upošteva dodatke z najvišjimi vrednostmi kadmija in ne dovzetnosti različnih živalskih vrst na kadmij. Kot določa člen 16 Uredbe (ES) št. 1831/2003, mora proizvajalec premiksov zaradi varstva zdravja živali in ljudi zagotoviti, da so, poleg skladnosti z najvišjimi mejnimi vrednostmi za premikse, navodila za uporabo premiksa v skladu z najvišjimi mejnimi vrednostmi za dopolnilne in popolne krmne mešanice.
DIREKTIVA SVETA 2005/92/ES

z dne 12. decembra 2005

o spremembi Direktive 77/388/EGS glede obdobja, v katerem se uporablja najnižja splošna stopnja DDV

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 93 Pogodbe,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju mnenja Evropskega ekonomsko-socialnega odbora (1),

ob upoštevanju naslednjega:

Splošna stopnja davka na dodano vrednost, ki trenutno velja v državah članicah skupaj z mehanizmom prehodnega sistema, zagotavlja, da ta sistem deluje na sprejemljivi stopnji. Vendar pa je kljub temu pomembno, da se prepreči naraščajoča razlika v splošnih stopnjah DDV, ki jih uporabljajo države članice, da ne bi prišlo do strukturnih neskladij v Skupnosti in izkrivljanja konkurence v nekaterih sektorjih dejavnosti.

Zato je primerno, da se ohrani najnižja splošna stopnja 15 % za nadaljnje obdobje, ki bo dovolj dolgo, da se omogoči nadaljevanje izvajanja strategije poenostavitve in posodobitve veljavne zakonodaje Skupnosti o DDV.

SPREJEL NASLEDNJO DIREKTIVO:

Člen 1

Prvi in drugi pododstavek člena 12(3)(a) Direktive 77/388/EGS se nadomestita z naslednjim:

„Splošno stopnjo davka na dodano vrednost določi vsaka država članica kot odstotek od davčne osnove in je enaka za dobavo blaga in za opravljanje storitev. Od 1. januarja 2006 do 31. decembra 2010 splošna stopnja ne sme biti nižja od 15 %.

Svet v skladu s členom 93 Pogodbe odloči o višini splošne stopnje, ki se bo uporabljala po 31. decembru 2010.“.
„11.

Države, ki so postale članice Evropske unije na osnovi Pristopne pogodbe z dne 16. aprila 2003 lahko doseganje zastavljenih ciljev iz odstavka 1(b), (d) in (e) preložijo na poznejši datum, ki ga bodo določile same, vendar ne pozneje kot na 31. december 2012 za Češko republiko, Estonijo, Ciper, Litvo, Madžarsko, Slovenijo in Slovaško; 31. december 2013 za Malto, 31. december 2014 za Poljsko in 31. december 2015 za Latvijo.“
SL Uradni list Evropske unije L 33/88

Popravek Direktive Evropskega parlamenta in Sveta 2005/84/ES z dne 14. decembra 2005 o dvaindvajseti spremembi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (ftalatov v igračah in predmetih za nego otrok)

( Uradni list Evropske unije L 344 z dne 27. decembra 2005 )

Stran 40, Priloga, oštevilčenje ftalatov:

namesto:

„[XX.]“ in „[XXa.]“

beri:

„51.“ in „52a.“
Direktiva Komisije 2004/63/ES

z dne 26. aprila 2004

o spremembi Direktive Komisije 2003/79/ES v zvezi z roki

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], in zlasti člena 6(1) Direktive,

ob upoštevanju naslednjega:

(1) Direktiva Komisije 2003/79/ES [2] spreminja Direktivo Sveta 91/414/EGS zaradi vključitve Coniothyrium minitans kot aktivne snovi v Prilogo I k navedeni direktivi.

(2) Po vključitvi nove aktivne snovi bi bilo treba državam članicam omogočiti primeren čas za izvedbo določb Direktive 91/414/EGS glede fitofarmacevtskih sredstev, ki vsebujejo to aktivno snov, in zlasti da ponovno pregledajo obstoječe začasne registracije ter jih skladno z določbami Direktive 91/141/EGS najpozneje do poteka tega roka spremenijo v stalne registracije, jih dopolnijo ali prekličejo.

(3) Roki za izvedbo, določeni v Direktivi 2003/79/ES, niso v skladu z roki, ki so določeni za druge nove aktivne snovi. Za uskladitev pristopa za vse snovi na sedanji stopnji pregleda bi se bilo treba izogibati vseh občutnih razlik med roki, ki se uporabljajo za različne nove aktivne snovi.

(4) Zato je primerno, da se Direktiva 2003/79/ES ustrezno spremeni.

(5) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

Člen 3 Direktive 2003/79/ES se spremeni:

Odstavek 2 se nadomesti z naslednjim:

"2. Za vsako registrirano fitofarmacevtsko sredstvo, ki vsebuje Coniothyrium minitans kot edino aktivno snov ali kot eno od več aktivnih snovi, ki so bile vse vključene v Prilogo I k Direktivi 91/414/EGS do 31. decembra 2003, države članice ponovno ocenijo sredstvo v skladu z enotnimi načeli, določenimi v Prilogi VI k Direktivi 91/414/EGS, na podlagi dokumentacije, ki izpolnjuje zahteve Priloge III k navedeni direktivi. Države članice na podlagi te ocene določijo, ali sredstvo izpolnjuje pogoje, določene v členu 4(1)(b), (c), (d) in (e) Direktive 91/414/EGS.

Po tej določitvi ravnajo države članice na naslednji način:

(a) če sredstvo vsebuje Coniothyrium minitans kot edino aktivno snov, po potrebi spremenijo ali prekličejo registracijo najpozneje do 30. junija 2005; ali

(b) če sredstvo vsebuje Coniothyrium minitans kot eno od več aktivnih snovi, po potrebi spremenijo ali prekličejo registracijo najpozneje do 30. junija 2005 ali do datuma, določenega za tako spremembo ali preklic v zadevni direktivi ali direktivah, s katerimi je bila vključena ustrezna snov ali snovi v Prilogo I k Direktivi 91/414/EGS, kateri koli datum je poznejši."

Člen 2

Ta direktiva začne veljati dvajseti dan po objavi v Uradnem listu Evropskih skupnosti.

Člen 3

Ta direktiva je naslovljena na države članice.

V Bruslju, 26. aprila 2004

Za Komisijo

David Byrne

Član Komisije

[1] UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2004/30/ES (UL L 77, 13.3.2004, str. 50).

[2] UL L 205, 14.8.2003, str. 16.

--------------------------------------------------
SL Uradni list Evropske unije L 365/24

DIREKTIVA KOMISIJE 2004/110/ES

z dne 9. decembra 2004

o šesti prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici (1), in zlasti člena 8 Direktive,

ob upoštevanju naslednjega:

(1) Priloga k Direktivi 96/49/ES se nanaša na Pravilnik o mednarodnem železniškem prevozu nevarnega blaga (RID), kakor velja od 1. julija 2003.

(2) RID se posodablja vsaki dve leti. Posledično se bo 1. januarja 2005 začela uporabljati spremenjena različica, s prehodnim obdobjem do 30. junija 2005.

(3) Zato je treba spremeniti Prilogo k Direktivi 96/49/ES.

(4) Ukrepi, predvideni s to direktivo, so v skladu z mnenjem Odbora za prevoz nevarnega blaga, navedenega v členu 9 Direktive 96/49/ES –

SPREJELA NASLEDNJO DIREKTIVO:

Člen 1

Priloga k Direktivi 96/49/ES se zamenja z naslednjim besedilom:

„Pravilnik o mednarodnem železniškem prevozu nevarnega blaga (RID) iz Priloge I k Dodatku B h Konvenciji o mednarodnih železniških prevozih (COTIF), kakor se uporablja od 1. januarja 2005, pri čemer se razume, da se bosta izraza ‚pogodbenica‘ in ‚države ali železnice‘ nadomestila z izrazom ‚država članica‘. Besedilo sprememb različice Pravilnika o mednarodnem železniškem prevozu nevarnega blaga (RID) iz leta 2005 bo objavljeno takoj, ko bo na voljo v vseh uradnih jezikih Skupnosti.“

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 2005. Države članice takoj posredujejo Komisiji besedila navedenih predpisov in korelacijsko tabelo med navedenimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 9. decembra 2004 Za Komisijo Jacques BARROT Član Komisije

(1) UL L 235, 17.9.1996, str. 25. Direktiva, kakor je bila nazadnje spremenjena z Direktivo 2004/89/ES (UL L 293, 16.9.2004, str. 14).
Direktiva Komisije 2002/50/ES

z dne 6. junija 2002

o prilagoditvi Direktive Sveta 1999/36/ES o premični tlačni opremi tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/36/ES z dne 29. aprila 1999 o prenosni tlačni opremi [1], in zlasti člena 14 direktive,

ob upoštevanju naslednjega:

(1) Direktiva Komisije 2001/2/ES [2] je spremenila certifikacijske postopke, predvidene v Direktivi 1999/36/ES glede kombinacije modulov, ki jih je treba upoštevati pri ugotavljanju skladnosti novih posod in novih cistern.

(2) Te module je treba spremeniti, da bi zagotovili boljšo koherenco med njimi.

(3) Zato je treba Prilogo IV k Direktivi 1999/36/ES ustrezno spremeniti.

(4) Ukrepi, predvideni s to direktivo, so v skladu z mnenjem Odbora za prevoz nevarnega blaga -

SPREJELA NASLEDNJO DIREKTIVO:

Člen 1

V delu I Priloge IV se v modulu D v prvem stavku točke 1, v tretji alinei drugega pododstavka točke 3.1 in v prvem pododstavku točke 3.2 besedilo "Certifikat o ES-pregledu tipa" nadomesti z besedilom "Certifikat o ES-pregledu tipa ali certifikat o ES-pregledu načrtovanja".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 2003. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 6. junija 2002

Za Komisijo

Loyola De Palacio

Podpredsednica

[1] UL L 138, 1.6.1999, str. 20.

[2] UL L 5, 10.1.2001, str. 4.

--------------------------------------------------
Direktiva Komisije 1999/57/ES

z dne 7. junija 1999

o prilagoditvi Direktive Sveta 78/764/EGS v zvezi z vozniškim sedežem na kmetijskih ali gozdarskih traktorjih na kolesih tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 97/54/ES [2] Evropskega parlamenta in Sveta, in zlasti člena 11 direktive,

ob upoštevanju Direktive Sveta 78/764/EGS z dne 25. julija 1978 o približevanju zakonodaje držav članic v zvezi z vozniškim sedežem na kmetijskih ali gozdarskih traktorjih na kolesih [3], kakor je bila nazadnje spremenjena z Direktivo 97/54/EGS, in zlasti člena 10 direktive,

(1) ker je treba zato, da bi izboljšali varnost, natančno določiti, kako namestiti vozniški sedež, da bi se izognili slabi ergonomiji;

(2) ker so ukrepi te direktive v skladu z mnenjem Odbora za prilagajanje tehničnemu napredku, ustanovljenim s členom 12 Direktive 74/150/EGS,

SPREJELA NASLEDNJO DIREKTIVO:

Člen 1

Točko 1.1.5 Priloge IV k Direktivi 78/764/EGS se nadomesti z:

"1.1.5 pri sedežu, ki je nastavljiv le po dolžini ali višini, mora biti vzdolžna os, ki poteka skozi referenčno točko sedeža, vzporedna z navpično vzdolžno ravnino traktorja, ki poteka skozi središče volanskega obroča, in ni več kot 100 mm oddaljena od te ravnine;"

.

Člen 2

1. Od 1. julija 2000 države članice ne smejo:

- zavrniti izdaje ES-homologacije, izdaje dokumenta, določenega v tretji alinei člena 10(1) Direktive 74/150/EGS, ali izdaje nacionalne homologacije za katerikoli tip traktorja, ali

- prepovedati začetka uporabe traktorjev,

če zadevni traktorji izpolnjujejo pogoje Direktive 78/764/EGS, kakor je bila spremenjena s to direktivo.

2. Od 1. januarja 2001 države članice:

- ne smejo več izdajati dokumenta, določenega v tretji alinei člena 10(1) Direktive 74/150/EGS, za tip traktorja, ki ne izpolnjuje pogojev Direktive 78/764/EGS, kakor je bila spremenjena s to direktivo,

- lahko zavrnejo nacionalno homologacijo za tip traktorja, ki ne izpolnjuje pogojev Direktive 78/764/EGS, kakor je bila spremenjena s to direktivo.

Člen 3

1. Države članice sprejmejo zakone in druge predpise, potrebne za uskladitev s to direktivo, najkasneje do 30. junija 2000. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 7. junija 1999

Za Komisijo

Martin Bangemann

Član Komisije

[1] UL L 84, 28.3.1974, str. 10.

[2] UL L 277, 10.10.1997, str. 24.

[3] UL L 255, 18.9.1978, str. 1.

--------------------------------------------------
Direktiva Komisije 1999/19/ES

z dne 18. marca 1999

o spremembi Direktive Sveta 97/70/ES o usklajenem varnostnem režimu za ribiška plovila dolžine 24 metrov in več

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 97/70/ES z dne 11. decembra 1997 o usklajenem varnostnem režimu za ribiška plovila dolžine 24 metrov in več [1] ter zlasti člena 8 direktive,

(1) ker je Komisija preučila določbe Poglavja IX Priloge II k direktivi glede njihove uporabe za nova ribiška plovila dolžine med 24 in 45 metri, ob upoštevanju omejene velikosti plovil in števila oseb na njej;

(2) ker je ta preučitev pokazala, da je glede radiokomunikacij lahko zagotovljena enaka raven varnosti za takšna plovila, ko plujejo izključno v morskem območju A1, če se zahteva dodaten UKV radio, ki uporablja digitalno selektivno klicanje (DSC) namesto pomorskega javljalnika kraja nuje (EPIRB);

(3) ker je upoštevajoč to preučitev treba spremeniti Prilogo II k direktivi;

(4) ker je sprememba v skladu s smernicami o sodelovanju ladij, ki ne spadajo v konvencijo SOLAS, v univerzalnem pomorskem sistemu za varnost in stisko na morju (GMDSS), ki ga je ustanovil Odbor za pomorsko varnost v okviru Mednarodne pomorske organizacije z okrožnico 803 z dne 9. junija 1997;

(5) ker so ukrepi, predvideni s to direktivo, v skladu z mnenjem odbora, ustanovljenega v členu 12 Direktive Sveta 93/75/EGS [2], kakor je bila nazadnje spremenjena z Direktivo Komisije 98/74/ES [3],

SPREJELA NASLEDNJO DIREKTIVO:

Člen 1

V Prilogo II Direktive 97/70/ES se pod naslovom "POGLAVJE IX: RADIOKOMUNIKACIJE" doda naslednje:

"Pravilo 7: Radio oprema — morsko območje A1

Doda se nov odstavek (4), ki se glasi:

"Ne glede na določbe Pravila 4(a) lahko Uprava nova ribiška plovila dolžine 24 metrov in več, vendar ne več kakor 45 metrov, ter namenjene zgolj plovbi znotraj morskega območja A1 oprosti zahtev iz Pravil 6(1)(f) in 7(3), če so opremljene z UKV radio napravo, kakor določa Pravilo 6(1)(a), in z dodatno z UKV radio napravo, ki uporablja DSC za prenos klica v sili z ladje na obalo, kakor določa Pravilo 7(1)(a).""

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do dne 31. maja 2000. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 18. marca 1999

Za Komisijo

Neil Kinnock

Član Komisije

[1] UL L 34, 9.2.1998, str. 1.

[2] UL L 247, 5.10.1993, str. 19.

[3] UL L 276, 13.10.1998, str. 7,

--------------------------------------------------
Direktiva Sveta 98/92/ES

z dne 14. decembra 1998

o spremembah Direktive 70/524/EGS o dodatkih v krmi in Direktive 95/69/ES o določitvi pogojev in podrobnejših določb za odobritev in registracijo določenih obratov in posrednikov, delujočih v sektorju krme za živali

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti njenega člena 43,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 14 Direktive Sveta 95/69/ES [4] določa, da mora Svet sprejeti zneske pristojbin, ki se jih zaračuna za odobritev ustanov in njihovih posrednikov;

ker člen 6 Direktive Sveta 70/524/EGS z dne 23. novembra 1970 o dodatkih v krmi [5] določa, da lahko država članica, ki deluje kot poročevalka, zaračuna pristojbino za pregled spisov, ki so v zvezi z odobritvijo dodatkov v krmi s strani Skupnosti; ker mora Svet določiti znesek te pristojbine;

ker je pregled financiranja zadevnih služb v posameznih državah članicah pokazal, da bi bila določitev zneska pristojbin na ravni Skupnosti nesorazmerno velik poseg v obstoječe sisteme pristojbin, ki jih imajo države članice; ker se poleg tega stroški, ki jih imajo v državah članicah pri opravljanju takšnih storitev močno razlikujejo, še zlasti zaradi velikih razlik v stroških dela;

ker bi se vseeno morali izdelati predpisi, da mora Svet določiti usklajena pravila za izračunavanje višine pristojbin, da bi se izognili motenju konkurence;

ker se morajo ustrezne določbe v Direktivah 70/524/EGS in 95/69/ES ustrezno spremeniti,

SPREJEL NASLEDNJO DIREKTIVO:

Člen 1

Direktiva 70/524/EGS se spremeni, kot sledi:

Člen 6(2) se nadomesti z naslednjim:

"2. Pred 1. aprilom 1999 sprejme Svet s kvalificirano večino na predlog Komisije pravila za izračunavanje višine pristojbine, navedene v odstavku 1."

Člen 2

Direktiva 95/69/ES se spremeni, kot sledi:

Člen 14 se nadomesti z naslednjim:

"Člen 14

Svet sprejme s kvalificirano večino na predlog Komisije pred 1. aprilom 1999 pravila za izračunavanje višine pristojbine, ki se zaračuna za odobritev obratov in njihovih posrednikov."

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 1999. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa naj sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati na dan njene objave v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 14. decembra 1998

Za Svet

Predsednik

W. Molterer

[1] UL C 155, 20.5.1998, str. 29.

[2] UL C 292, 21.9.1998.

[3] UL C 284, 14.9.1998, str. 91.

[4] UL L 332, 30.12.1995, str. 15.

[5] UL L 270, 14.12.1970, str. 1. Direktiva, kot je bila nazadnje spremenjena z Direktivo št. 98/19/ES (UL L 96, 28.3.1998, str. 39).

--------------------------------------------------
Direktiva Komisije 98/21/ES

z dne 8. aprila 1998

o spremembi Direktive Sveta 93/16/EGS o olajšanju prostega gibanja zdravnikov in o vzajemnem priznavanju diplom, spričeval in drugih dokazil o formalni izobrazbi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti ter zlasti člena 49, člena 57(1) in (2), prvi in tretji stavek, in člena 66 Pogodbe,

ob upoštevanju Direktive Sveta 93/16/EGS z dne 5. aprila 1993 o olajšanju prostega gibanja zdravnikov in o vzajemnem priznavanju diplom, spričeval in drugih dokazil o formalni izobrazbi [1], kakor je bila nazadnje spremenjena z Direktivo 97/50/ES [2] Evropskega parlamenta in Sveta, in zlasti člena 44a Direktive,

ker je Nizozemska utemeljeno zahtevala spremembo poimenovanja medicine dela za to državo članico v seznamu specializacij v medicini za dve ali več držav članic;

ker sta Belgija in Luksemburg utemeljeno zahtevala, da se medicina dela za ti državi članici vključi v seznam specializacij v medicini za dve ali več držav članic;

ker je Švedska utemeljeno zahtevala, da se za to državo članico v seznam specializacij v medicini za dve ali več držav članic vključi socialna medicina;

ker so ukrepi, predvideni s to direktivo, v skladu z mnenjem Odbora visokih uradnikov za javno zdravje, ki ga je Svet ustanovil s Sklepom 75/365/EGS [3],

SPREJELA NASLEDNJO DIREKTIVO:

Člen 1

Člen 7(2) Direktive 93/16/EGS se spremeni kot sledi:

(a) Pod

"medicina dela"

se doda:

"Belgija: médicine du travail/arbeidsgeneeskunde,

Luksemburg: médicine du travail."

(b) Pod "medicina dela" se pri "Nizozemska" poimenovanje "arbeids- en bedrijfsgeneeskunde" nadomesti s poimenovanjem "arbeid en gezondheid".

(c) Pod

"socialna medicina"

se doda naslednje:

"Švedska: Socialmedicin."

Člen 2

1. Države članice sprejmejo zakone in druge predpise, potrebne za uskladitev s to direktivo, do 31. decembra 1998. O tem takoj obvestijo Komisijo.

Predpisi sprejeti na podlagi tega odstavka, vsebujejo sklic na to direktivo ali pa se sklic nanjo navede ob njihovi uradni objavi. Način sklicevanja določijo države članice.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 8. aprila 1998

Za Komisijo

Mario Monti

Član Komisije

[1] UL L 165, 7.7.1993, str. 1.

[2] UL L 291, 24.10.1997, str. 35.

[3] UL L 167, 30.6.1975, str. 19.

--------------------------------------------------